শতাধিক মামলার আসামি তারেক রহমান, তিন মামলায় দন্ডিত : বিএনপির ভারপ্রাপ্ত চেয়ারম্যান তারেক রহমান বর্তমানে শতাধিক মামলার আসামি। কমপক্ষে ১০টিতে তার বিরুদ্ধে রয়েছে গ্রেপ্তারি পরোয়ানা। দন্ডিত হয়েছেন ৩টিতে। বাকি মামলাগুলোর মধ্যে কিছু বিচারাধীন আর কিছু তদন্তাধীন পর্যায়ে রয়েছে বলে জানা গেছে। এ ছাড়া পলাতক থাকায় তার বক্তব্য প্রচারের ওপর রয়েছে হাইকোর্টের নিষেধাজ্ঞা। পাঁচটি মামলায় আত্মসমর্পণেরও আদেশ রয়েছে হাইকোর্টের।